Дыфілабатрыёз

Дыфілабатрыёз () — паразітарнае захворванне жывёл, радзей чалавека, якое выклікаецца  і блізкімі да яго відамі роду .

 Этыялогія 
міні|250px|Жыццёвы цыкл 
Захворванне выклікаюць стужачныя чэрві роду .

 Эпідэміялогія 
Пашыраны ўсюды. Ачагі дыфілабатрыёзу адзначаны па берагах азёр і рэк, паколькі ў цыкле развіцця ўзбуджальнікаў ролю прамежкавых гаспадароў выконваюць рачкі, рыбы, амфібіі і рэптыліі. Захворванне зарэгістравана ў асноўным у Фінляндыі, Францыі, Сібіры і вакол Вялікіх азёр Паўночнай Амерыкі. У цяперашні час пра яго спарадычна паведамляюць у Польшчы. У Японіі адбываецца заражэнне роднасным відам .

 Заражэнне 
Жывёлы і чалавек заражаюцца пры ўжыванні недастаткова праваранай і прасоленай рыбы. У жывёл на дыфілабатрыёз хварэюць сабакі, лісы, пясцы, свінні і іншыя.

 Сімптомы і цячэнне 
Сімптомы захворвання ўключаюць кішачную непраходнасць, дыярэю, болі ў жываце і мегалабластную анемію, выкліканыя дэфіцытам вітаміна B12 .

Пры значнай інвазіі жывёлы знясільваюцца, у іх настае анемія, парушаецца дзейнасць страўнікава-кішачнага тракту, нервовай сістэмы.

У людзей хвароба выяўляецца энтэрытам, анеміяй, алергіяй, бяссонніцай, галаўным болем.

 Дыягностыка 
міні|250px|Яйцо 
Дыягназ ставіцца на падставе наяўнасці яец стужачнага чарвяка ў кале. Яйцы, як правіла, шматлікія, і ніякіх метадаў згушчэння не патрабуецца. Яны маюць памеры 58-76 на 40-51 мкм, авальнай або эліпсападобнай формы, на адным полюсе маюць вечка, часам вельмі непрыкметнае, а на супрацьлеглым полюсе невялікі грудок, часам ледзь прыкметны. Дыягнастычнае значэнне маюць і выяўленыя ў фекаліях праглатыды паразіта.

 Лячэнне 
Для лячэння праводзіцца дэгельмінтызацыя. Прэпаратам выбару з’яўляецца празіквантэл у разавай дозе 5-10 мг мг/кг масы цела пераральна, таксама магчымы ніклазамід (2 г пераральна за раз у два прыёмы з інтэрвалам у гадзіну).

 Прафілактыка 
Для прафілактыкі забараняецца скормліваць сырую рыбу жывёле. Таксама прымяняецца санітарна-ветэрынарная ахова вадаёмаў, санітарна-гельмінталагічная экспертыза рыбы і рыбных прадуктаў.

 Крыніцы 

 Літаратура 



 Спасылкі 



Катэгорыя:Цэстадозы
Катэгорыя:Стужачныя чэрві